[dc]વ[/dc]ડ અને પીપળો બન્ને હિન્દુ સંપ્રદાયમાં પૂજનીય વૃક્ષો છે. પરંપરાગત રીતે કરાતી પૂજા ઉપરાંત વડથી પીપળા સુધીની યાત્રા કરનાર માણસનું જીવન, અધ્યાત્મની પરમ આનંદાવસ્થામાં પહોંચી શકે છે અને મોક્ષ સુદ્ધાં ઉપલબ્ધ કરી શકે છે. શું વડના વૃક્ષથી ચાલવાનું શરૂ કરી પીપળાના વૃક્ષ સુધી પહોંચી જવામાં આનંદ અને મોક્ષની ઉપલબ્ધિ થઈ શકે ? હા, થઈ શકે છે પણ તે માટે સભાનતાપૂર્વક અને ગુણાત્મક અભિગમ સાથે યાત્રા કરવી પડે.